Sønderborg Lufthavn
Sønderborg Lufthavn, lufthavn ved Sønderborg på Als. Lufthavnen ligger ud til Augustenborg Fjord, 7 km nord for Sønderborg. På dens nuværende plads på Kær Halvø har der været ruteflyvning siden 1969. Start- og landingsbanen er 1797 m lang. Der er på hverdage fire daglige forbindelser til og fra Kastrup Lufthavn (2014); lørdag og søndag en enkelt ankomst og afgang. Lufthavnen, der ejes af Sønderborg Kommune, har årligt ca. 6200 operationer og ca. 42.000 passagerer (2013).
Lufthavnen er desuden hjemsted for Alssund Flyveklub.
Adresse: Lufthavnsvej 1, 6400 Sønderborg.

Sønderborg Lufthavns hjemmeside
